Reggie Bush

Si Reginald Alfred “Reggie” Bush II  (ipinanganak Marso 2, 1985 sa San Diego, California), may palayaw na “The President,” na may patama sa presidente ng Amerikang si George W. Bush, ay isang manlalaro ng American football na naglalaro sa koponang New Orleans Saints at dati sa koponang University of Southern California (USC) Trojans. Naglaro siya sa posisyong  Running Back/Tailback, Wide Receiver, Kick Returner, Punt Returner.
Noong  Disyembre 8, 2005, pinarangalan si Bush ng Walter Camp Award at ng  Doak Walker Award. Noong Disyembre 10, napanalunan ni Bush ang  Heisman Trophy. Tinalo niya sina Vince Young at datihang awardee ng Heisman at kakoponan ni Bush na si Matt Leinart. Tinanghal din siyang 2005 AP Sportsman of the Year.

Noong  Enero 12, 2006, isinantabi ni Bush ang kanyang ikatlong taong paglalaro sa USC upang sumali sa NFL draft. Hula ng mga manunuri ng draft na siya ang unang mapipili sa NFL Draft, para sa Houston Texans. Subalit bago pa man nagsimula ang drafting, kinuha na ng Texas si Mario Williams, isang defensive end mula sa  North Carolina State. Pinili ng New Orleans Saints si Bush gamit ang kanilang #2 pick sa draft.http://sportsillustrated.cnn.com/2006/football/nfl/specials/draft/2006/04/28/texans.williams.ap/index.html?cnn=yes

Noong Abril 23, 2006, isang ulat ang naglabas ng mga katanungan ukol sa pagtanggap diumano ng pamilya ni Reggie Bush ng mga regalo – isang malinaw na paglabag sa alituntunin ng NCAA.  Humiling ang USC ng imbestigasyon ukol sa pangyayari.

Noong  Enero 3, 2007, nanalo ng ikalimang pwesto si Reggie Bush sa Associated Press NFL Offensive Rookie of the Year.

Sanggunian

Panlabas na kawing
Opisyal na Reggie Bush Website
Reggie Bush  Website ng mga Tagahanga
Reggie Bush Pro Football 2007

Kategorya:Mga manlalaro ng Amerikanong putbol mula sa Estados Unidos